ล่าแก๊งโจ๋โหด คาด เขม่นคู่อริ ดักไล่แทงหนุ่มดับอนาถ ย่านสาทร 
ตร.เร่ง ล่าแก๊งโจ๋สายแด๊นซ์ คาด เขม่นคู่อริในผับ ตามออกมาดักไล่รุมแทงหนุ่ม 4 แผลฉกรรจ์ ดับอนาถกลางถนนนราธิวาสราชนครินทร์ ย่านสาทร กลางดึก หลังผับปิด เพื่อนที่ไปด้วย เผย นาทีระทึกตัวเองเกือบไม่รอด,เมื่อเวลา 02.30 น. วันที่ 26 ธ.ค. ร.ต.อ.สมยศ บุญณะแก้ว รอง สว.(สอบสวน) สน.ยานนาวา รับแจ้งเหตุฆ่ากันตายบนเกาะกลางถนน หน้าห้างสรรพสินค้าแมคโคร สาขาสาทร ถนนนราธิวาสราชนครินทร์ แขวงทุ่งวัดดอน เขตสาทร จึงรุดไปตรวจสอบ พร้อมแพทย์นิติเวช รพ.ตำรวจ เจ้าหน้าที่กองพิสูจน์หลักฐาน และหน่วยกู้ภัยมูลนิธิร่วมกตัญญู,ที่เกิดเหตุ อยู่บนเกาะกลางถนนตรงช่องทางเดินรถ BRT เจ้าหน้าที่พบศพ นายเอกชัย บุญสูง อายุ 21 ปี ชาว จ.พิจิตร อาชีพพนักงานขับรถส่งกระดาษของบริษัทแห่งหนึ่ง ย่านถนนพระราม 3 สภาพนอนหงายจมกองเลือด สวมเสื้อยืดสีเทา คลุมทับด้วยเสื้อเชิ๊ตแขนยาวสีเทา นุ่งกางเกงยีนส์ขาสามส่วน มีบาดแผลถูกแทงด้วยมีดปลายแหลมเข้าที่ราวนมซ้าย 2 แผล ช่องท้องด้านซ้าย 1 แผล และกลางหลังอีก 1 แผล ห่างไป 100 เมตร พบรถ จยย.ยี่ห้อ ยามาฮ่า รุ่นมีโอ สีแดงขาว ทะเบียน คยล 81 อุบลราชธานี พลิกคว่ำอยู่โดยมีชิ้นส่วนอะไหล่ชุดสี ของรถคันดังกล่าว และรองเท้าผู้ตายกระจัดกระจายอยู่เต็มพื้นถนน,จากการสอบสวน นายเอ (นามสมมุติ) อายุ 19 ปี ชาว จ.อุบลราชธานี อาชีพพนักงานโรงแรมอนันตรา สาทร ซึ่งเป็นเจ้าของ รถ จยย.และเป็นเพื่อนรุ่นน้องของผู้ตาย เล่าว่า ก่อนเกิดเหตุเมื่อเวลา 23.00 น.วันที่ 25 ธ.ค. ตนขับขี่ รถ จยย.คันดังกล่าวพา นายเอกชัย ซ้อนท้ายจากห้องพักย่านหัวปลาช่องนนทรี ถนนพระราม 3 มุ่งหน้าไปกินดื่มฉลองคืนวันคริสต์มาส ที่ร้านฟูลมูน ห่างจุดเกิดเหตุ ไปราวๆ 500 เมตร โดยช่วงที่อยู่ในร้านพวกตนนั่งกันแค่ 2 คน บริเวณโต๊ะด้านหน้าเวที ระหว่างที่ดีเจเปิดเพลงมันส์ๆ ตนก็เต้นไปตามปกติส่วน นายเอกชัย นั่งดื่มเหล้าเฉยๆ ไม่ได้ลุกขึ้นเต้นและไม่ได้มีเรื่องกับใครทั้งสิ้น,กระทั่งผับปิดคนกำลังทยอยเดินออกมาด้านนอกร้าน ช่วงเวลาประมาณเกือบตีสอง จู่ๆ ก็มีวัยรุ่นราวๆ 6-7 คน เดินมาหาเรื่องนายเอกชัย จากนั้นก็มีหมัดปริศนาชกเข้าที่ใบหน้า 1 ครั้ง แบบไม่ทราบสาเหตุ ทีแรก นายเอกชัย จะฮึดสู้แต่ตนเห็นท่าไม่ดี จึงรีบดึงตัวออกมาที่ลานจอด รถจยย.พอ สตาร์ทเครื่องพา นายเอกชัย ซ้อนท้าย หลบหนีออกมาได้แค่ 500 เมตร ก็พบว่า คู่กรณี ใช้ รถ จยย.ประมาณ 3-4 คัน ขี่ตามออกมาดักหน้า ดักหลัง จนตนต้องทิ้งรถกระโดดลงคลองตรงเกาะกลาง ถนนว่ายน้ำหนีตาย ส่วน นายเอกชัย วิ่งหนีไปทางอื่นซึ่งทีแรกคิดว่า เจ้าตัวน่าจะไม่เป็นอะไรมาก พอตนขึ้นฝั่งได้จึงรีบโบกแท็กซี่กลับไปเปลี่ยนเสื้อผ้าที่ห้องพักแล้วย้อนกลับมาจนพบว่า นายเอกชัย ถูกรุมแทงจนเสียชีวิตไปแล้ว เพื่อนผู้ตาย กล่าว,ด้าน ร.ต.อ.สมยศ กล่าวว่า เหตุการณ์นี้ ทางฝั่งผู้เสียหายอาจไปกระทบกระทั่งกับคู่กรณีในระหว่างที่กินดื่มและเต้นกันในร้าน โดยไม่รู้ตัว จากนี้จะมอบศพผู้ตายให้สถาบันนิติเวช รพ.ตำรวจ ผ่าชันสูตรอย่างละเอียดอีกครั้ง ส่วนแนวทางการติดตามตัวกลุ่มคนร้ายได้ประสานให้ฝ่ายสืบสวนลงพื้นที่เสาะหาพยานและจะขอดูกล้องวงจรปิดในละแวกใกล้เคียงนำมาเป็นเบาะแสเพื่อตามล่ามาดำเนินคดี ต่อไป.
ตร.เร่ง ล่าแก๊งโจ๋สายแด๊นซ์ คาด เขม่นคู่อริในผับ ตามออกมาดักไล่รุมแทงหนุ่ม 4 แผลฉกรรจ์ ดับอนาถกลางถนนนราธิวาสราชนครินทร์ ย่านสาทร กลางดึก หลังผับปิด เพื่อนที่ไปด้วย เผย นาทีระทึกตัวเองเกือบไม่รอด
แทงหนุ่มดับอนาถ,แก๊งโจ๋,สาทร,ดักแทงดับ,นราธิวาสราชนครินทร์